open-index/open-wikipedia-markdown huggingface dataset:
عاد

**عاد** يا **قوم عاد**  عربن جي ھڪ قديم ترين قوم ھئي جنھن جا افسانا عربستان وارن جي زبان تي عام ھيا. ٻچو ٻچو انھن کان واقف ھيو. ان جي شھرت جي ڪري عربستان ۾ ھر قديم چيز لاءِ عادي جو لفظ استعمال ڪيو ويندو ھو. عربي ۾ آثار قديم کي بہ عاديات چوندا آھن. جنھن زمين جو مالڪ باقي نہ رھي يا جنھن زمين جو ڪو آبادگار نہ ھجڻ ڪري ڦٽي وئي ھجي ان کي عادي الارض چوندا آهن. عربن جي قديم شاعري ۾ بہ ان قوم جو ذڪر ملي ٿو.  حديث ۾ ذڪر ملي ٿو ته ھڪ دفعي نبي  جي خدمت ۾ بني ذھل بن شيبان جو ھڪ شخص آيو جيڪو عاد واري علائقي جو رھڻ وارو ھيو ۽ ان اھي قصا حضور کي ٻڌايا جيڪي ان قوم جي متعلق قديم زماني کان ان علائقي جي ماڻھن ۾ نقل ٿيندا آيا پئي. قرآن مطابق ان قوم جو علائقو حجاز، يمن ۽ يمامه جي وچ ۾ الربع الخالي جي ڏکڻ-اولھ ۾ واقع ھيو. اتان ڦھلجي اھا قوم يمن جي مغربي ساحلن، عمان، حضرموت کان عراق تائين پنھنجي طاقت جو سڪو مڃايو. تاريخي طور تي ان قوم جا آثار ناپيد آھن پر ڏکڻ عربستان ۾ ڪٿي ڪٿي انھن جا کنڊر موجود آهن جن کي عاد جي طرف نسبت ڏني ويندي آهي. حضرموت جي ھڪ جاء تي حضرت ھود جي قبر مشھور آھي. 1837 ۾  ھڪ انگريز بحري افسر جيمز آر. ويليسٽيڊ کي حصن غراب ۾ ھڪ پراڻو ڪتبو مليو ھو جنھن تي حضرت ھود جو ذڪر ھيو. قرآن مطابق خدا انھن منجھ ھود کي پنھنجو پيغمبر چونڊيو جنھن انھن ۾ تبليغ ڪئي ۽ ايمان نہ آڻڻ جي ڪري انھن مٿان ھوا جو عذاب نازل ٿيو جنھن م آھي تباھ ٿي ويا.

## حوالا
زمرو:سلجھائپ صفحا
نتاشا بڌوار

**نتاشا بڌوار** ()  ڀارتي ليکڪا، ڪالم نگار، صحافي ۽ آزاد فلمساز آهي. هيءَ نئي دهلي ٽيليويزن لميٽيڊ سان 13 سال تائين واڳيل رهي آهي. منهنجي ڌيءَ جي ماءُ (My Daughters Mum) ۽ پل ڀر جي لاءِ امر، نتاشا جا شاهڪار ڪتاب آهن. اين ڊي ٽي وي تان رخصتي وٺڻ مهل سندس **وائس پريزيڊينٽ آف ٽريننگ اينڊ ڊيولوپمينٽ** جو عهدو تي هئي. نتاشا بڌوار ڀارت جي پهرئين ناري وڊيوگرافر صحافي آهي.  نتاشا  هرش مندر ۽ اورجان ديال سان *تحديد لاڳاپا: ڪاروان محبت جو زخمي [[ڀارت|انڊيا]] ۾ اتحاد جو سفر* ڪتاب لکيو هيو.

## خانداني پس منظر
سال 1947 ۾ هندستان جو ورهاڱو سبب هر پاسي وڳوڙ ٿي رهيا هيا. انهن وڳوڙن ۾ نتاشا بڌوار جو پيءُ ڏاڏو جو گهر جيڪو لاهور، هاڻي پاڪستان ۾ موجود هيو، ڊانهين پَٽ ڪيو ويو. نتاشا پنهنجي امڙ کان اهي ئي ڪهاڻيون ٻُڌي وڏي ٿي آهي.

### خانداني زندگي
نتاشا بڌوار جي شادي سال 2002 ۾ مرزا افضل بيگ سان ٿي هئي. افضل جو تعلق غازي پور، اتر پرديش جي عادل آباد ڳوٺ سان آهي، ٻئي زال مڙس پنهنجي مذهبي معاملن ۾ جدا آهن. نسيم نالو جو هڪ ڇوڪرو ۽ اليزا ۽ سحر نالو کين ٻہ ڌيئر آهن.نتاشا پنهنجي مڙس مرزا افضل، ۽ ٽن ٻچن سان گڏ دهلي ۾ رهندي آهي.

## جنم ۽ تعليم
نتاشا بڌوار 11 جولاءِ 1971 تي رانچي ڀارت ۾ جنم ورتو هيو. نتاشا جي تربيت ڪولڪاتا ۾ ٿي هئي. نتاشا پنهنجي شروعاتي تعليم لوريٽو ڪانوينٽ اسڪول رانچي منجهان حاصل ڪئي ۽ دهلي پبلڪ اسڪول آر-ڪي پورم، دهلي کان پنهنجي اسڪولي تعليم جي تڪميل ڪئي اٿائين. نفسيات ۾ دهلي يونيورسٽي منجهان بي-اي ۽ ماس ڪميونيڪيشن ۾ ايم-اي جي ڊگري جامعا مليہ اسلاميہ منجهان حاصل ڪئي اٿائين.

## صحافت
نتاشا پنهنجو صحافتي سفر سال 1995 ۾ اين ڊي ٽي وي تان شروع ڪيو ۽ تيرنهن سال تائين ان ادارو سان واڳيل رهي. ڀارت ۾ نتاشا پهرئين ناري وڊيوگرافر صحافي مڃي ويندي آهي. سال 2007 ۾ نتاشا اين ڊي ٽي وي کان الڳ ٿي وئي، جڏهن سندس **وائس پريزيڊينٽ آف ٽريننگ اينڊ ڊيولوپمينٽ** جو عهدو هيو. سال 2002 ۾ نتاشا  گجرات وڳوڙن جي وڊيوگرافي پڻ ڪئي آهي ۽ پنهنجي اکين سان وڳوڙن وسيلي اُتي ظلم ستم ٿييندي ڏٺو اٿائين.۔

## لکڻيون
نتاشا جون ذڪر لائق لکڻيون هي آهن:
* منهنجي ڌيءُ جي ماءُ (انگلش: My Daughters Mum)
* آئون هر ناري آهيان (انگلش: I am Every Woman)
* پل ڀر جي لاءِ امر ( انگلش: Immortal for a Moment)
* تحديد لاڳاپا: ڪاروان محبت جو زخمي انڊيا ۾ اتحاد جو سفر ( انگلش: Reconciliation: Karwan e Mohabbat’s Journey of Solidarity through a Wounded India) - ساٿي ليکڪ، هرش مندر اورجان ديال.

## ويچارَ
نتاشا بڌوار جي ڪُجهہ ذڪر لائق ويچارَ هي آهن:
* لو جهادي محبت جي پروفيسر آهي.
* محبت کان نفرت ڪئي وڃي ٿي ۽ نفرت سان محبت ڪئي پئي وڃِي. (انگلش: Love is hated. Hate is loved).

## وڌيڪ ڏسو
* اين ڊي ٽي وي
* هرش مندر

## حوالا

## ٻاهريان ڳنڍڻا
* نتاشا بڌوار ٽويٽر تي
* نتاشا بڌوار انسٽاگرام تي
زمرو:1971ع جون پيدائشون
زمرو:جيئرا ماڻهو
زمرو:جيوت ماڻهو
سبيتا ديوي

**سبيتا ديوي** () (سال 1914 کان 1965 تائين) ڀارتي سينيما جي مُنڍ واري دور جي هڪ اداڪارڻ رهي آهي. کيس بالي ووڊ جي شروع وارو زمانو جي ڪجھہ مشهور اداڪارڻين ۾ ڳڻيو ويندو آهي. کيس بيبو، درگا کوٽي، ديويڪا راڻي ۽ سيتا ديوي جهڙين اداڪارڻين جي صف ۾ شامل ڪيو ويندو آهي. هوءَ اصل يهودي هئي پر بالي ووڊ ۾ ڪم ڪرڻ جي لاءِ هن پنهنجو نالو مَٽايو هيو. انهيءَ طرح ٻين اداڪارڻين پڻ ائين ڪيو هيو جهڙوڪ روبي ميئر سلوچنا بڻجي وئي هئي، ريني سمٿ سيتا ديوي بڻجي وئي، بيرل ڪلاسين ماڌوري نالو رکيو هيو ۽ ايرين ڊينيل منورما (اداڪارڻ) نالو رکيو هيو. پهرئين هيءَ ڪولڪاتا ۾ ڌيريندر ناٿ گنگولي سان گڏ ڪم ڪندي هئي پوءِ ممبئي ڏانهن منتقل ٿي وئي ۽ ساگر مووي ٽون سان گڏ ڪم ڪرڻ سورع ڪيائين. سندس فلمن۾ ساٿي اداڪار گهڻي ريت موتي لال هوندو هيو. موتي لال سان گڏ سندس ٻہ فلمون: 1935 ۾ ڊاڪٽر مڌوريکا ۽ 1937 ۾ ڪلوڌو مشهور ٿيون هيون. انهن ڏهاڙن ۾ سندس پهرئين فلم 1934 ۾ ڪالا جادو هئي جيڪا موتي لال جي پهرئين فلم پڻ هئي.

## گهرڀاتي
سبيتا ديوي جو جنم هڪ يهودي خاندان ۾ ٿيو هيو. سندس پيءُ پيرسي اوسبورن گيسپر هيو، جنهن جو موت 1938 ۾ بامٻائي (بمبئي، ممبئي) ۾ ٿيو هيو. سندس امڙ هن جي تربيت ڪئي جيڪا پوءِ سندس دوست ۽ ساٿيءَ وانگر بڻجي وئي هئي. سبيتا ديوي جو اصل نالو آئرس موڊي گيسپر هيو.

## ڪيريئر
سبيتا ديوي جي پهرئين ڪامانير آگون (انگريزي نالو: فليمس آف دي فليش) هئي، جنهنکي ڌيريندر ناٿ گنگولي ڪولتڪا 1930 ۾ پروڊيوس ڪيو هيو. هدايتڪاري جا فرض دنيش رنجن داس پاران نڀايا ويا هيا.

1931 ۾ سبيتا اپراڌي (دي ڪلپرٽ) فلم بڻائي جنهن کي ديبڪي بوس لکيو هيو ۽ ڊائريڪٽ ڪيو هيو. ان ۾ سبيتا سميت پي سي بروا ۽ ڀانو بنرجي اداڪاري ڪئي هيئ.

1940 ۾ هن پرٿوي راج ڪپورسان گڏ سجني فلم ٺاهي هئي جيڪا سندس پهريئن سماجي فلم هئي جنهنکي سوداما پڪچرز پروڊيوس ڪيو هيو. انهيءَ سال هن جي چنگاري فلم آئي جنهن ۾ پرٿوي راج ڪپور کانسواءِ سرووتم بادامي پڻ ڪم ڪيو هيو. اها هڪ روماني فلم هئي جنهنکي فلم جرنلسٽ آف انڊيا اعزاز جي لاءِ پڻ نامزد ڪيو ويو هيو.

## حوالا

## ٻاهريان ڳنڍڻا
* 
زمرو:ڀارتي فلمي اداڪارائون
زمرو:ھندي سنيما ۾ اداڪارائون
زمرو:لاهوري ماڻهو
زمرو:ممبئي جون اداڪارائون
زمرو:ويهين صدي جون ڀارتي اداڪارائون
زمرو:1914ع جون پيدائشون
زمرو:1965ع جون فوتگيون
زمرو:1998ع جون فوتگيون
مالٽا

**مالٽا** (Malta)، سرڪاري نالو، "جمهوريه مالٽا"، يورپ جي ڏاڪڻي طرفان، رومي (ڀونوچ) سمنڊ ۾ واقع ھي ملڪ ٻيٽن جو ميڙ تي مشتمل آھي، جيڪو اٽلي کان ڏکڻ طرف 80 ڪلوميٽر ۽ تيونس کان اوڀر طرف 284 ڪلوميٽر ۽ لبيا کان اتر طرف 333 ڪلوميٽر جي فاصلي تي واقع آهي. ان جي آبادي 4,75,000 آهي ۽ پکيڙ 316 چورس ڪلوميٽر آهي. پکيڙ ۾ دنيا جو ڏھون نمبر ننڍو ملڪ آھي. ۽ دنيا جو پنجون نمبر وڏو گھاٽي آبادي وارو ملڪ آهي. گادي جو ھنڌ ويليٽا شھر اٿس. ھتان جي سرڪاري ۽ قومي ٻولي "مالٽي عربي" يا "مالٽيز" آھي، جيڪا سسلي واري عربي ٻولي مان نڪتل ٻولي آھي. انگريزي ھتان جي ٻين سرڪاري ٻولي آھي.

## تاريخ

مالٽا ۾ انساني آبادي جي شروعات 5900 ق م ۾ ٿي ھئي ان جو مقام رومي سمنڊ جي وچ ۾ آھي ان ڪري اھو بحري فوج لاء ڇانوڻي جو ڪم ڏيندو رھيو آھي. تاريخ ۾ ان جي ڪري علائقائي طاقتن جھڙوڪ فونيشي، ڪارٿيجي، رومي، يوناني، عرب، نارمن، اريغونيزي، فرينچ ۽ برطانوي طاقتن جي قبضي ۾ رھيو آھي  انھن سڀني طاقتن ھن سرزمين تي پنھنجا تھذيبي نشان ڇڏيا آهن. 1813ع ھي ملڪ برطانوي ڪالوني بڻيو ۽ بحري جھازن جي اسٽيشن طور ڪم ايندو ھيو ۽ رومي سمنڊ اندر برطانوي بحري فوج جو صدرمقام ھيو. ٻين جنگ عظيم ۾ محوري قوتن ان جو محاصرو ڪيو ھو ۽ ھي ملڪ اتحادي فوجن جي اتر آفريڪا جي فوجي ڪاروائين جو مرڪز ھيو. 1964ر ۾ برطانوي پارليامينٽ مالٽا انڊپينڊنس ايڪٽ پاس ڪري ھن ملڪ کي خودمختياري ڏني ۽ ملڪ جي رياستي سربراھ راڻي ايلزبيٿ II برقرار رھي 1974ع ۾ ھي ملڪ ريپبلڪ ٿي ويو. ھي ملڪ قومن جي ڪامن ويلٿ ۽ گڏيل قومن جو رڪن آهي. 2004 م يورپي يونين ۾ شامل ٿي ويو. 2008 ۾ يورو زون جي مالياتي يونين جو حصو ٿي ويو. عربن جي دؤر ۾ ھتي مسلمان رھندا ھيا جن عيسائين کي بہ رھڻ جي آزادي ڏني پر نارمن اچڻ سان مذھب تبديل نہ ڪندڙ مسلمانن کي نيڪالي ڏني ڇڏي. ارغونيز جڏھن آيا تہ مذھب تبديل نہ ڪندڙ يھودين کي ھتان نيڪالي ڏني. ھن وقت ڪيٿولسزم ھن ملڪ جو سرڪاري مذھب آھي پر ملڪ جو موجوده آئين مذھبي آزادي جي اجازت ڏئي ٿو
## حوالا

زمرو:ملڪ
زمرو:مالٽا
زمرو:جمهوريتون
زمرو:يورپي ملڪ 
زمرو:عيسائي رياستون
زمرو:ٻيٽ وارا ملڪ
زمرو:رومي سمنڊ جا ٻيٽ
زمرو:ڏاکڻي يورپ جا ملڪ
زمرو:رومي سمنڊ ۾ ٻيٽن جا ميڙ  
زمرو:رومي سمنڊ جا ٻيٽ
زمرو:گڏيل قومن جا ڀاتي ملڪ
زمرو:يورپي اتحاد جا رڪن ملڪ
زمرو:دولت مشترڪه جون رڪن قومون
طاهره نقوي

| name = طاهره نقوي
| image = 
| alt =
| caption =
| birth_name =
| birth_date = 1944 
| birth_place = سيالڪوٽ,
| death_date = 
| death_place = Karachi, Sindh, پاڪستاني
| nationality = پاڪستاني
| other_names =
| years active = 1968 - late 1990s
| occupation = ٽيليويزن اداڪار
| spouse =
| relatives =
}}

}}

{{Infobox person
| name          = Tahira Naqvi
| image         =
| alt           = 
| caption       = 
| birth_name    = Tahira Naqvi
| birth_date    = 
| birth_place   = Allo Mahar, Daska, Sialkot, PK
| death_date    = 
| death_place   = CMH, Rawalpindi
| death_cause = cancer
| resting_place = Lahore
| nationality   = Pakistani
| other_names   = 
| occupation    = Actress
| television = 

| name          = طاهرہ نقوي
| image         =
| television = {{flatlist|
| caption       = 
| birth_name    = طاهره نقوي
| birth_date    = 
| birth_place   = الو مھر, دسڪا, سيالڪوٽ,
| death_date    = 
| death_place   =  سي ايم اي, راولپنڊي
| death_cause = ڪئنسر
| resting_place = لاهور
| nationality   =  پاڪستاني
| other_names   = 
| occupation    = اداڪار
| television = {{flatlist|

طاهرہ نقوي  [1] [2] (اردو: طاہرا نقوی؛ 20 آگسٽ 1956 - جون 2، 1982) هڪ مشهور پاڪستاني اداڪارہ ھئي .جن کي دير سان 70 سالن ۾ پنهنجي پوئتي اچڻ لڳو ۽ 25 سالن جي ڄمار ۾ سندس مرڻ تائين ڪم ڪيو.هوء ڪيترن ئي ٽيليويزن سيريز ۽ ٻه فلمن ۾ پنهنجي هن جي کير ۾ ظاهر ٿيڻ کان چند سالن تائين مشهور ٿي ويا

## زندگي ۽ زندگي گذارڻ
طاهر نقوي آگسٽ 20، 1956 ع تي ڊاسا ۾ پيدا ٿيو هو. هن هڪ ٽيليويزن اداڪار جي حيثيت ۾ پنهنجو کير شروع ڪيوهوء ٽيليوي سيريللن ۾ جنگيگي باندگي، وارس (1979) ۽ دهليز (1981).هوء بهترين ڊويزن لاء پي ٽي وي اينڊ پڻ کٽيو. طاهر ٻن فلمن ۾ پڻ ظاهر ٿيو، بادل موسوام ۽ ميان بهي راز (1982) پر هن جو بنيادي مرڪز ٽي وي تي هو.هوء 80s جي شروعات ۾ مشهور نالي ٿي چڪي هئي ۽ هن جي ڪم لاء وسيع ثواب حاصل ڪئي .2 جون 1982 تي، هوء راولپنڊي ۾ گڏيل فوجي اسپتال ۾ مري ويو .25 سالن جي عمر ۾ سرطان سان جنگ ڪرڻ کانپوء مرڪزي قبرستان ۾ ميان مير جي مقبري ۾ دفن ڪيو ويو.

## فلمون
* بدلتي موسم
* ميان بيوي راضي

### ٽيليويزن
* زندگي بندگي
* دھليز
* وارس

زمرو:1956ع جون پيدائشون
زمرو:1956ء جون پيدائشون
زمرو:1982ع جون وفاتون
زمرو:پاڪستاني اداڪار
زمرو:پاڪستاني ٽيلي ويژن جون شخصيتون
زمرو:پاڪستاني ٽيليوازن اداڪارائون
زمرو:پاڪستاني ٽيليويزن اداڪار
زمرو:سيالڪوٽي شخصيتون
زمرو:پاڪستاني فلمي اداڪارڻيون
زمرو:پنجابي ماڻهو
مھتاب (اداڪارا)

**مھتاب ** () (سال 1918ڏ کان 1997ع تائين) هڪ ڀارتي اداڪارا هئي، جنھن اردو ۽ هندي جي فلمن ڪم ڪيو. هوءَ 1928ع کان 1969ع تائين سرگرم رهي. سندس جنم سچن، گجرات ۾ هڪ مسلم خاندان ۾ ٿيو هيو. سندس نالو نجمہ رکيو ويو هيو. سندس پيءُ نواب سيد ابراهيم محمد ياقوت خان ثالث هيو. هو سچن جو نواب هيو جيڪو سورت، گجرات جي ڀرسان موجود آهي. هن 1920ع جي ڏهاڪي ۾ ننڍڙن ڪردارن سان پنھنجي فلمي سفر جي شروعات ڪئي. سال 1928ع ۾ فلم سيڪنڊ وائف، 1929ع ۾ اندرا بي اي ۽ 1929 ۾ جينت ۾ هن ڪجهه ننڍا ڪردار نڀائيا. سال 1931ع ۾ هن اشرف خان سان فلم ويرڪنال ۾ پھريون دفعو مکيہ ڪردار نڀايو هيو. ان کان اڳ هوءَ ڪيريڪٽر ڪردار پڻ ڪندي هئي. هڪ ڏهاڪي تائين ايڪشن فلمن ۾ ڪم ڪرڻ کانپوءِ 1941ع ۾ فلم چترليکا ۾ اوچتو کيس شھرت جي اوچائي نصيب ٿي ۽ الڳ سُڃاڻپ پڻ مليس ڇو تہ ان فلم ۾ هن جي وهنجڻ جو سين ڏنو هيو. ان فلم کي شرما ڊائريڪٽ ڪيو هيو.
هن ساٿي اداڪار اشرف خان سان شادي ڪئي ۽ هڪ پُٽ کي جنم ڏنو. ان کانپوءِ جي ڏهاڙن ۾ سندن طلاق ٿي وئي ۽ مھتاب سھراب مودي سان 1946ع ۾ ٻئي شادي ڪئي. مودي کيس 1953ع جي فلم جهانسي جي راڻي ۾ ڪم ڪرڻ جو موقعو ڏنو پر اها فلم هڪ بُرو خواب ثابت ٿي ڇاڪاڻ تہ ان ۾ ڪجهه مسئلا پڻ وڌا ويا هيا ۽ فلم کي مزيدار بڻائڻ جي ڪوشش ڪئي وئي هئي. انکانپوءِ هن فلمن ۾ ڪم ڪرڻ ڇڏي ڏنو ۽ آخري ڀيرو فلم سمي بڙا بلوان ۾ نظر آئي. 10 اپريل 1997ع تي ممبئي ۾ سندس وفات ٿي.

## ذاتي زندگي
مھتاب مذهب جي لحاظ کان مسلمان هئي پر هن هڪ پارسي سھراب مودي سان سادي ڪئي. سندس شادي 28 اپريل 1946ع تي سندس جنم ڏينھن جي موقعي تي ٿي هئي. انکانپوءِ مھتاب ٻُڌايو تہ گهرڀاتين کيس جي شادي کي قبول نہ ڪيو هيو. ان بعد ھن ٻي شادي ڪئي. پھرئين شادي منجهان کيس 8 سال جو هڪ پُٽ هيو، جنهن جو نالو اسماعيل هيو. مودي ان وقت 46 سال جو هيو ۽ مھتاب کان 20 سال وڏو هيو. مھتاب ۽ مودي جي هڪ ڌيءُ پيدا ٿي جنهن جو نالو ميھيلي رکيو ويو ۽ اها مذهب جي لحاظ کان پارسي هئي. مودي جو موت 28 جنوري 1984ع تي ٿيو ۽ مھتاب جو موت 10 اپريل 1997ع تي ممبئي ۾ ٿيو ۽ کيس ميرين لائنز جي وڏي قبرستان ۾ دفنايو ويو.

## ايوارڊ
کيس 8هين سالياني بي ايف جي اي ايوارڊ ۾ فلم پرک جي لاءِ بھترين اداڪارا جو اعزاز ڏنو ويو.

## حوالا

## ٻاهريان ڳنڍڻا
* 

زمرو:1918ع جون پيدائشون
زمرو:1997ع جون فوتگيون
زمرو:ويهين صدي جون ڀارتي اداڪارائون
زمرو:ڀارتي فلمي اداڪارائون
زمرو:ڀارتي مسلمان
زمرو:ھندي سنيما ۾ اداڪارائون
زمرو:1913ع جون پيدائشون
سيتا ديوي (اداڪارڻ)

thumb|پنهنجي پهرئين فلم پريم سنياس ۾ سيتا ديوي)

**سیتا دیوی ** () (اصل نالو: ريني سمٿ) ڀارتي سينيما ۾ (خاموش فلم) جي شروعاتي زمانو جي اداڪارڻ هئي. سيتا ديوي اينگلو انڊين هئي.۔ کيس بالي وود جي زمانو ۾ ڪيتريون ئي مشهور اداڪارڻين ۾ ڳڻيو ويندو آهي. کيس بيبو، درگا کوٺي، ديويکا راڻي ۽ سبيتا ديوي جهڙين اداڪارڻين جي صف ۾ شامل ڪيو ويندو آهي.

## فلمي سفر (ڪيئرير)
هيمانشو راوائي  سيتا ديوي کي پهريون دفعو فلم رپيم سنياس (فلم) ۾ ڪم ڪرڻ جو موقعو ڏنو هيو. پنهنجي پهرئين ئي فلم سان هي رات وچ۾ مشهور ٿي وئي، هيءَ انگريزي ۾ دي ليئٽ آف ايشيا جي نالون سان ريليز ٿي هئي ۽ انهيءَ نالو سان اها فلم مشهور آهي. تنهنکانپوءِ هن مدن ٿيٽر جي بينر هيٺ پڻ ڪم ڪيو هيو.

هن باليووڊ کي ٽي مشهور فلمون ڏنيون هيون، جن جا نالا هي آهن، دي لائٹ آف ايشيا، شيراز ۽ پرپنچ پش انهن ۾ شامل آهن. اهي ٽئي فلمون جرمن هدايتڪار فرانز اوسٽين جي تعاون سان ٺاهيون ويون هيون. انکانسواءِ ڀارتي نسل جو پروڊيوسر ۽ اداڪار همانشو راج پڻ انهن فلمن ۾ پنهنجو تعاون ڪيو هيو ۽ باواريا جي ڪمپني ايميلکا پڻ ان ۾ شامل هئي. اهي ٽئي فلمون الڳ الڳ مذهب مڃيندڙ هيا ۽ انهيءَ لاءِ الڳ الڳ مذهبن تي ٻڌل فلمون ٺاهيون ويون. مثال طور دي لائٽ آف ايشيا گوتم ٻڌ جي زندگی تي ٺهيل هئي. شيراز تاج محل جي اڏاوت تي ٺاهي وئي هئي ۽  پرپنچ پش جنهن کي انگريزي ۾ نالو  اي ٿرو آف ڊائز سان سڃاتو ويندو آهي، مهاڀارت جي ڪهاڻين تي ٻڌل فلم آهي.انهن تنهين فلمن ۾ سيتا ديوي اهم ڪردار نڀايو هيو.
سيتا ديوي جون 3 ٻيون مشهور فلمون هيئن آهن  درگيش نندني، ڪپال ڪونڊلا ۽ ڪرشن ڪنٽر جو نالو ورتو ويندو آهي، جيڪي بنڪم چٽرجي جي ناولن تي  ٺاهيون ويون هيون.

ڪيترن ئي فلمي ماهرن جو مڃڻ آهي تہ ريني سمٿ ۽ ان جي ڀيڻ  پيرسي سمٿ واري واري سان سيتا ديوي نالو سان ڪم ڪنديون هيون.

## فلمون
هن جي فلمن ۾ 1925 جي پريم سنياس (جرمن نالو ڊائي لوشت ايشيانس)، (انگريزي نالو: دي لائٽ آف ايشيا)، 1926 ۾ ڪرشن ڪنڙ ول۔ 1927 ۾ درگيش نندني، 1928 ۾ شيراز، 1928 ۾  سارلا، 1928 ۾ انارڪلي، 1928 ۾ ڀرنتري قابل ذڪر فلمون آهن.

## حوالا

## باهريان ڳنڍڻا

* 
* Website on re-release of ''A Throw of Dice'' 
* Bengali article from abasar.net 
زمرو:ڀارتي فلمي اداڪارائون
زمرو:ھندي سنيما ۾ اداڪارائون
زمرو:ويهين صديءَ جون هندستاني ڳائڻيون
زمرو:ويهين صدي جون ڀارتي اداڪارائون
زمرو:20 هين صدي جا هندستاني ڳائڻا
زمرو:1905ع جون پيدائشون
زمرو:1912ع جون پيدائشون
زمرو:1983ع جون فوتگيون
انوشي عباسي

انوش عباسي هڪ پاڪستاني ٽيليويزن اداڪار، ماڊل ۽ اڳوڻي وي جي آهي. هوء ايم ايم اي پاڪستان تي VJ وانگر ڪم ڪيو آهي،آرگ ٽي وي ۽ جيو ٽي وي. هوء ٽيليويزن سيريز ۾ سندس اهم ڪردار لاء مشهور آهي  ميري سائين 2012 ميري سھيلي ميري ھمجولي 2012 ڻوڻي ھئ پير 2012 نانھي2013 پياري افضل 2013ملڪا عاليہ2014  ڀنور2014 ملڪہ عاليہ زيزن 2  ان کان پوءِ ھن اداڪاري ڪئ ميري پاس تم ھو  ۾.

## ذاتي زندگي
عباسي شادي ڪئي اينن آرف اداڪار سان جيڪو پٽ آھي ڪرڪيٽر تسليم عارف ء اداڪار ربينہ عارف جو  شادي جي تاريخ سيپٽمبر27,2014

## ڪيريئر
عباسي ميڊيا پاڪستان، اي ٽي ٽي وي ۽ جيو ٽي وي تي پنهنجي جيريئر کي شروع ڪيو ۽ آجي خان خان جي سامهون آر ڊي ڊجيٽل سيرل ٽوٽيو هووا ۾ سندس اداڪاري ڪئي .  ان کان پوء هوء جيو ٽي وي سيريل ڪها اي بيياهي آئي ته سميع خان ۽ احسن خان جي سامهون بدز،آر او ڊي ڊجيٽل سيريل ميرا سايين 2 فاداد مصطفي، ايزا خان ۽ مهروار بلوچ ۽ حسن 1، سيريل ماري سعلي جي حسن حسن، نيل منير ۽ فيضان خواجه جي سامهون مري هوموولي جي سامهون  پاڪستان، اي ٽي ٽي وي ۽ جيو ٽي وي تي پنهنجي جيريئر کي شروع ڪيو ۽ آجي خان خان جي سامهون آر ڊي ڊجيٽل سيرل ٽوٽيو هووا ۾ سندس اداڪاري ڪئي .  ان کان پوء هوء جيو ٽي وي سيريل ڪها اي بيياهي آئي ته سميع خان ۽ احسن خان جي سامهون بدز،آر او ڊي ڊجيٽل سيريل ميرا سايين 2 فاداد مصطفي، ايزا خان ۽ مهروار بلوچ ۽ حسن 1، سيريل ماري سعلي جي حسن حسن، نيل منير ۽ فيضان خواجه جي سامهون مري هوموولي جي سامهون ..

هوء آر آئي ڊي ڊجيٽل سيريل ڪالا جواد ۾ ظاهر ٿئي ٿو ته اي ٽي وي تي وسي عباس، جيو ٽي وي سيريل ناني ۽ رومييني اندرا رشييني جي لاء ان لاء هن لاء بهترين لو وي ڊي اداڪار لاء لکس ڪاليج جو انعام حاصل ڪيو (ٽيليريز)

## ٽيليويزن

## حوالو

زمرو:ايڪيهين-صديءَ جون پاڪستاني اداڪارائون
زمرو:پاڪستاني ماڊل عورتون
زمرو:جيئرا ماڻهو
زمرو:پاڪستاني اداڪار
زمرو:لاھوري شخصيتون
زمرو:1993 پيدائش
زمرو:جيوت ماڻهو
زمرو:1993ع جون پيدائشون
نوشي گيلاني

نوشي گيلاني پاڪستان سان تعلق رکندڙ اردو ٻولي جي نامياري شاعرا آهي. سندس اصل نالو نشاط گيلاني آهي. هن 14 مارچ 1964 ۾ پاڪستان جي شهر بهاولپور جي هڪ علمي ۽ ادبي گهراڻو ۾ جنم ورتو هيو. سندس پيءُ مسعود گيلاني پيشو جي لحاظ کان ڊاڪٽر هيو. نوشي پنهنجي تعليم بهاولپور ۾ ئي مڪمل ڪئي. کيس ننڍپڻ کان ئي شاعري جو ڏاڍو شوق هيو. سندس پهريون مجموعو "محبتين جب شمار ڪرنا" منظرِ عام تي آيو تہ انکي ڏاڍي موٽ ملي هئي. سال 1995 ۾ نوشي جي شادي فاروق طراز سان ٿي هئي ۽ هو سان فرانسيسڪو، امريڪا هليو ويو هيو. پر ڪجهه وقت گذرڻ کانپوءِ اُن کان الڳ ٿي وئي. نوشي اسلاميا يونيورسٽي بهالپور ۾ اردو جي اُستاد جي حيثيت سان ڪم ڪندي رهي، سال 1997 ۾ نوشي جو ٻيو مجموعو "اداس هوني ڪي دن نهين" ڇپجي منظرِ عام تي آيو. 25 آڪٽوبر 2008 ۾ نوشي سڊني ۾ رهندڙ اردو سوسائٽي آف آسٽريليا جي اڳوڻي جنرل سيڪريٽري سعيد خان (جيڪو پاڻ بہ شاعر آهي) سان شادي ڪيائين ۽ سڊني، آسٽريليا ڏانهن هلي وئي.

هن پاڪستاني ڳائڻو پٺاني خان کي ڀيٽا (خراجِ تحسين) پيش ڪيو، جنهن کي پاڪستان نيشنل ڪائونسل آف دي آرٽ (PNCA) اسپانسر ڪيو. امريڪا ۾ رهڻ دوران هن جا تجربا ۽ مشاهدا پڻ سندس شاعري منجهان ٽمڪن ٿا. "هوا" ۽ "محبت" جي لفظن مضبوط استعاري  طور تي سندس شاعريءَ ۾ گهڻو استعمال ٿيو آهي. کيس انهي ڪري  هوا جي هم سُخن (ساٿي) پڻ سڏيو ويندو آهي.

سندس شاعري جا ست مجموعا ڇپجي چڪا آهن. انهن منجهان ڪيترا ئي نظم  انگريزي، ملئي ۽ يوني ٻولين ۾ ترجمو پڻ ٿي چڪا آهن. نوشي گيلاني آسٽريلين شاعر Les Murray جي شاعري کي اردو ۾ ترجمو ڪيو آهي. انکانسواءِ هن پاڻ پڻ انگريزي ۾ شاعري ڪئي آهي. سندس مشهور نظم آهي،"To Catch Butterflies". نوشي گيلاني اردو اڪيڊمي آسٽريليا جي شريڪ باني پڻ آهي، جنهن جي بنياد 2009 ۾ رکي وئي هئي. هيءَ اڪيڊمي اردو شاعري ۽ ادب جي ترويج جي لاءِ هر مهيني سڊني ۾ هڪ بيٺڪ جو بندوبست ڪندي آهي. سندس نڪور نئون مجموعو "هوا ڇپڪي سي ڪهتي هي" (2011) کي ان ريت موٽ (پزيرائي) ملي تہ اردو بازار ۾ اچڻ کانپوءِ ٻن ڪلاڪن ۾ ئي اهو ايڊيشن ماڻهن جي هٿو هٿ وڪامي ويو.

## ايوارڊ
* خواجا فريد ايوارڊ 

## لکڻيون
نوشي گيلاني جا ڇپيل ڪتاب هن ريت آهن.

1:محبتين جب شمار ڪرنا (1993)

2:اداس هوني ڪي دن نهين(1997)

3:پهلا لفظ محبت لکا(2003)

4:هم تيرا انتظار ڪرتي رهي (2008)

5:نوشي گيلاني ڪي نظمين (2008)

6:اي ميري شريڪِ رسال جان (2008)

7: هوا چپڪي سي ڪهتي هي (2011)

### شعر
هن شهر ۾ ڪيترا چهرا هيا ڪجهه ياد ناهين سڀ ڀلي ويا

اڪ شخص ڪتابون جيسا تا وہ شخص زباني ياد هوا

بند هوتي ڪتابون ۾ اڙتي هوئي تتليان ڊال دي

ڪس ڪي رسمون ڪي جلتي هوئي آگ ۾ لڪڙيان ڊال ديں

ميں تنها لڙڪي ديار شب ۾ جلاؤں سچ ڪي ديئي ڪهاں تڪ

سياہ ڪارون ڪي سلطنت ۾ مئين ڪس طرح آفتاب لکون

هماري درميان عهدِ شبِ مهتاب زِنداہ هي

هَوا چْپڪي سي ڪهتي هي اڀي اِڪ خواب زِنداہ هي

## ٻاهريان ڳنڍڻا
*نوشي گيلاني 
*نوشي گيلاني تحريم بلاگ تي
*نوشي گيلاني هم سب ويب سائٽ

## حوالا
شازيه خشڪ

شازيه خشڪ () جي والد جو نالو فاروق احمد مرزا آهي. هن 16 سيپٽمبر 1970ع تي ڄامشورو ۾ جنم ورتو، 1990ع ڌاري سنڌ يونيورسٽي مان تعليم حاصل ڪئي.

## تعارف
شازيه خشڪ: سنڌ جي مشهور ڳائڻي شازيه خشڪ جي والد جو نالو فاروق احمد مرزا آهي. هن 16 سيپٽمبر 1970ع تي ڄامشورو ۾ جنم ورتو، 1990ع ڌاري سنڌ يونيورسٽي مان ايم اي ڪيائين ۽ ساڳئي ئي سال سنڌ يونيورسٽي جي استاد محمد ابراهيم خشڪ سان شادي ڪيائين ۽ شازيا خشڪ جي نالي سان سڏجڻ لڳي. شازيه کي ڳائڻ جو شوق ننڍپڻ کان ئي هو، پڙهائي دوران سنڌ يونيورسٽي جي پروگرامن ۾ پڻ ڳائيندي هئي. 1992ع ڌاريشازيه خشڪ، پروڊيوسر سلطانه صديقيءَ جي هدايتڪاريءَ ۾ پي ٽي وي ھوم لاءِ هڪ گيت ڳايو ۽ ان ئي سال شاهه سائينءَ جي عرس تي اسٽيج تي ڳائڻ آئي. منفرد ثقافتي لباس ۽ انداز سبب کيس سٺي موٽ ملي، ڪجهه عرصي بعد کيس جاپان وڃڻ جو موقعو مليو. جنهن کانپوءِ ريڊيو تي کيس نامور پروڊيوسر ڪوثر ٻرڙي متعارف ڪرايو، هن ڪنهن کان بهراڳ جي باقاعده تربيت نه ورتي، پر استاد فتح علي خان، استاد نياز حسين ۽ استاد رجب علي رضا جي رهنمائيءَ ۾گھڻو ڪجھه پرايائين. سندس مادري ٻولي ڪشميري آهي، پر سنڌي، سرائيڪي، اردو، پنجابي، بلوچي ٻولي، بروھي ۽ انگريزي ۾ گهڻو ڳايو اٿس. هن آمريڪا، ڪئناڊا، آسٽريليا، جاپان، دبئي، قطر،سنگاپور، هالينڊ، مالديپ، ٿائيلينڊ، سريلنڪا، ڀارت سميت ڪيترن ئي ملڪن ۾ پنهنجي فن جو مظاهرو ڪري پاڻ مڃرايو آهي. سندس ڪيترائي ڪلام ريڊيو پاڪستان، سنڌ جي مختلف اسٽيشنن توڙي ٽي وي چئنلن تان نشر ٿيندا رهن ٿا. سندس مشهور ڪلامن ۾ ماهي يار دي گهڙولي (سچل سرمست)، تو دلڙي يار ڌتاري (طالب الموليٰ)، لعل ميري پت، حسينا پوپري (شمشير الحيدري)، گهوم چرخڙا (شاهه حسين ماڌولال)، تو کان دور رهون ٿا. (اياز گل)، دم مست قلندر وغيره قابل ذڪر آهن:

هن آمريڪا، ڪئناڊا، آسٽريليا، جاپان، دبئي، قطر،سنگاپور، هالينڊ، مالديپ، ٿائلينڊ، سريلنڪا، ڀارت سميت ڪيترن ئي ملڪن ۾ پنهنجي فن جو مظاهرو ڪري پاڻ مڃرايو آهي.


## گيت
ڪجهه مشھور گانا
* روبرو آ يار
* تيرا نام ليا
* لال ميري پت رکيو
* نياني نماڻي
* روبرو آ يار
* ميڏا اتدا پکيا ڪي آء نہ ماري ديش
* اي منھنجا ماروئڙا
* تيرا نام ليا
* لال ميري پت رکيو
* نياني نماڻي
* ميڏا اتدا پکيا ڪي آء نہ ماري ديش
* اي منھنجا ماروئڙا

## حوالا

زمرو:1970ع جون پيدائشون
زمرو:پاڪستاني مسلم شخصيتون
زمرو:پنجابي راڳي
زمرو:جيئرا ماڻهو
زمرو:سنڌ جا ماڻهو
زمرو:سنڌ جون شخصیتون
زمرو:سنڌ جون عورتون
زمرو:سنڌي اداڪار
زمرو:سنڌي اداڪارماڻھو
زمرو:سنڌي فنڪار
زمرو:سنڌي ماڻهون
زمرو:سنڌي ماڻھو
زمرو:سنڌي ٻولي جا راڳي
زمرو:ڄامشورو جا ماڻهو
زمرو:جيوت ماڻهو
زمرو:پاڪستاني لوڪ راڳي
زمرو:سنڌي راڳي
نسيم زهرا

نسيم زهرا پاڪستاني صحافڻ ۽ ليکڪا آهي، جيڪا چينل 24 تي پرائم ٽائم ڪرنٽ افيئرس ڳالهہ ٻولهہ جي هڪ پروگرام جي ميزباني ڪندي آهي. سندس پروگرام کي عوام ۾ ڏاڍو پسند ڪيو ويندو آهي.  نسيم زهرا قائداعظم يونيورسٽي منجهان ڪاروبار (بزنس) جي تعليم حاصل ڪئي ۽ 1989 ۾ ٽفٽس يونيورسٽي جي فليچر اسڪول ڊپلوميسي منجهان تعليم حاصل ڪئي.  هن ڪينيڊا جي بين الاقوامي ترقياتي ايجنسي ۽ ترقي ۽ تعاون جي سوئس ايجنسي ۾ ڪم ڪيو آهي، هڪ ڊويلپمنٽ پرڪيشينر جي حيثيت سان ڪم ڪيائين. زهرا 2006 ۾ جان هاپڪنز يونيورسٽي جي اسکول آف ايڊوانسڊ انٽرنيشنل اسٽڊيز، ۽ پوءِ سال 2010 ۾ قائداعظم يونيورسٽي ۾ مهمان ليڪچرار (وذيٽنگ فيڪلٽي) جي حيثيت سان خدمتون ڏنيون آهن.
هن نومبر 2008 ۾ دنيا نيوز ۾اينڪر پرسن شموليت اختيار ڪئي ۽ فيبروري 2013 تائين پاليسي معاملن جي ميزباني ڪئي، جنهن دوران هن مائيڪل مولن سميت ڪيترن ئي قومي ۽ عالمي اڳواڻن جا انٽرويو ورتا.  اپريل 2013 ۾،هي ڪيپيٽل ٽي وي ۾ منتقل ٿي وئي ۽ چينل جي هاڻوڪي معاملن (ڪرنٽ افيئرز) جي ايڊيٽر بڻجي وئي. هن آڪٽوبر 2014 ۾ ڪيپيٽل ٽي وي ڇڏي ڏني. سيپٽمبر 2015 ۾، هن نيشنل يونيورسٽي آف سائنسز اينڊ ٽيڪنالوجي ۾ مهمان پروفيسر شموليت اختيار ڪئي ۽ فيبروري 2016 تائين برقرار رهي. آڪٽوبر 2014 تي، هي چينل 24 ۾ شامل ٿي وئي، نسيم زهرا گهڻي محنت سان ٽي وي تي پنهنجي جڳهہ ٺاهي.
### ڪاتب
2018 ۾ هن هڪ ڪتاب "ڪارگل سي بغاوت تڪ: واقعا جن پاڪستان کي لوڏي ڇڏيو " جاري ڪيو. جيڪو ڪارگل جي تڪرار جي تناظر ۽ ان جي نتيجي هندستان ۽ پاڪستان جي لاڳاپن تي پوندڙ نتيجن تي ٻڌل آهي.۔ ان ڪتاب جي پنهنجي ڇپجڻ کانپوءِ وڏي پزيرائي ملي. ڪتاب جي مهورت لاءِ باقاعدي تقريب منعقد ڪئي وئي جنهن ۾ ڪتاب جي ليکڪا نسيم زهرا ڪتاب جي ڇپائي جي سلسلي ۾ مدد جي لاءِ آمنا سعيد جون مهربانيون مڃيون هيون.

## حوالا

زمرو:پاڪستاني ڪالم نگار
زمرو:جيوت ماڻهو
زمرو:جيئرا ماڻهو
زمرو:1953ع جون پيدائشون
زمرو:1959ع جون پيدائشون
فهميده شرف بلوچ

**فهميده شرف بلوچ**  شاعر آهي,، هيءَ سنڌي ۾ شاعري ڪندي آهي.

## ذاتي زندگي ۽ تعليم
فهميدا ذات جاگيراڻي جي آهي. هن 07 اپريل 1980ع ۾، پير جو ڳوٺ، ضلع خيرپور ميرس ۾ جنم ورتو. سندس تعليم ايم اي سنڌي آهي. هن وقت ڪراچي ۾ نوڪري ڪري رهي آهي.

## لکڻيون
سندس شاعريءَ جو ڪتاب “اُماس راتيون، اُداس رستا”، آهي. 

### شاعري
فهميده شرف بلوچ جي شاعريءَ واري ڪتاب ۾، غزل، وايون، گيت، بيت، ترائيل، ڏيڍ سٽا، نظم، آزاد نظم ۽ چَوسٽا شامل آهن. جيڪي انساني اُمنگن، آدرشن، مُحبتن، نفرتن ۽ اذيتن جا اُهڃاڻ معلوم ٿين ٿا. “شوخ چنچل زندگي خاموش آ، درد جي هر انتها ڀوڳيون پيا. من کي ڪاٿي ٿو ملي هاڻي سُڪون؟ اذيتون بي ساختا ڀوڳيون پيا”. ڪتاب “اُماس راتيون اُداس رستا” جي مطالعي مان معلوم ٿئي ٿو، ته “هڪ سُهڻي آهي، جيڪا سماج جي، سُورن جِي سِير ۾، گھاگھائي گھڙي پيئي آهي. جنهن جي ڄنگھ ڄرڪي وات ۾ ۽ سِسِيءَ کي، سُورن جا سوين سَو سَينسار چنبڙيل آهن. لکين چُهٽيس لوهڙيون، ٿيليون ٿڻنيون ڌار، مڙيا مڇ هزار، ڀاڱا ٿيندي سُهڻي”. 

## سماجي خدمتون
هيءَ سماجي خدمت پڻ ڪندي آهي.

## حوالا
روشن عطا

## تعارف
اداڪارا روشن عطا 1940ع ۾ آغا دلمراد جي گهر شڪارپور ۾ اک کولي. هن جي والدا ڊاڪٽرياڻي فيروز جان 1990ع ۾ لاڏاڻو ڪري وئي. ننڍپڻ ۾ هن جو پورو خاندان سعودي عرب شفٽ ٿي ويو هو، هن جي عمر ان وقت 7 سال هئي. هي اتي 6 سال رهي ۽ هن 6 حج به ڪيا. سورھن 16 سالن جي عمر ۾ هن جي شادي پنهنجي ماسات عطا محمد سان 1958ع ۾ ٿي، ان مان هن کي 8 ٻارن جو اولاد ٿيو پر مختلف وقتن تي هن جا 5 ٻار خدا کي پيارا ٿي ويا، جن مان هڪ ڌيءَ شگفته پاڻ پي ٽي وي تي ڪم ڪري چڪي آهي. هن اسٽيج ڊراما به ڪيا، انهن جي ڊائريڪشن ڏني ۽ ڪجهه ڊراما لکيا به. اداڪارا ==روشن عطا جون سنڌي فلمون== 
”ڌرتي دل وارن جي“،
 ”فيصلو ضمير جو“،
 ”ڌرتي لال ڪنوار“، 
”ڌرتي ۽ آڪاش“، 
”حاضر سائين“، 
”رت ۽ اجرڪ“،
 ”اُميد“،
 ”ڦل ماڇي“،
 ”طوفان گهونگهٽ لاءِ ڪنوار“،
 ”مورک“
 ۽ ٻيون شامل آهن،
 ==ڊرامن ۾ هن اداڪاري ڪئي،== 
انهن ۾ ”گامون سچار“، 
”گهر ڀاتي“، 
”آس“، 
”زندگي اولڙا“،
 ”بُري هن ڀنڀور ۾“،
 ”جياپو“،
 ”ماروي جنگل“، 
”تپش“، 
”چار مسافر“،
 ”سير سوا سير“ ۽ ٻيا شامل آهن،

روشن عطا سنڌ جي وڏن آرٽسٽن مان هڪ هئي ۽ سندس خال ڀرجڻ مشڪل آهي. سنڌي فلم، ٽي وي، اسٽيج ۽ ريڊيو جي تاريخ ۾ مرحوما روشن عطا جون فني خدمتون هميشه نمايان رهنديون، هن فنون لطيفه جي انهن سڀني شعبن کي هڪ ماءُ وانگر پاليو، ۽ هر فنڪار ۽ پروڊيوسر کي پنهنجي اولاد وانگر سمجهيو. سنڌي فلمون جيتريون به ٺهيون، تقريبا گهڻين ئي سنڌي فلمن ۾ پاڻ ڪئين يادگار ڪردار ادا ڪيائين. جيئن ته هوءَ وڏي ملنسار، مهمان نواز ۽ خوبصورت پڻ هوندي هئي، ان ڪري فن جي شعبي جي هر فرد سان هن جو پيار هوندو هو. هوءَ جڏهن ڪراچي شفٽ ٿي آئي ته اتي به ريڊيو، اسٽيج ۽ سنڌي فلمن ۾ ڪئين يادگار ڪردار ادا ڪيائين. بليڪ اينڊ وائيٽ فلمن ۾ به ڪريڪٽر ايڪٽر جا رول، اڪثر روشن عطا کي ئي نصيب ٿيندا هئا.
هزارن جي تعداد ۾ ڪراچي ٽيليويزن جي اردو سنڌي ڊرامن ۾ ڪم ڪيائين. جڏهن ته سندس، پنھنجي همعصر فنڪارائن اداڪارا مرحومه شهزادي، قمرالنساءِ هڪڙو، بينا (نجما ڪاوش جي والدا)، ممتاز ڪنول وغيرھ سان فني مقابلو پڻ هوندو هو. ساڳئي وقت جڏهن ٽي وي جا پرائيويٽ ڊراما شروع ٿيا ته هن به پنهنجو پروڊڪشن هائوس کوليو. ان جي ذريعي ڊراما ٺاهڻ جون ڪوششون  پڻ ڪندي رهي. جيڪي پڻ اڻ پوريون رهجي ويون. پاڻ ڪافي سالن تائين ڪئين ڪردار ادا ڪيا، پي ٽي وي ايوارڊ يافتا روشن عطا، هڪ اسڪول ۽ هڪ ادارو هئي. هوءَ هر نئين ايندڙ فنڪار ۽ فنڪارا جي بي حد همت افزائي ۽ پذيرائي پڻ ڪندي هئي، اڪثر فنڪارن جي مسئلن کي حل ڪرڻ ۾ سندن ڀرپور ساٿ پڻ ڏيندي هئي. ساڳئي وقت جڏهن به ڪراچي جي فنڪارن جو ڪو احتجاج هوندو، هو ته هوءَ هر جدوجهد ۾ ساڻن گڏ هوندي هئي. روشن عطا جيتوڻيڪ سنجيدا چهري جي مالڪ هئي پر منهنجي مزاحيا خاڪن جي پروگرامن ”رس چس“ ۽ ”کل ڀوڳ“ ۾ جيڪا خوبصورت اداڪاري ڪيائين سا اڄ به رڪارڊ تي موجود آهي.
سندس جوڙي گهڻو ڪري نور محمد لاشاري، انور سولنگي ۽ يعقوب ذڪريا سان بي حد مقبول هوندي هئي. اڄ به هر پروڊيوسر ۽ هر اداڪار کي مرحوما جي ڪمي هر وقت محسوس ٿيندي رهندي آهي. جيڪڏهن سندس ڄمڻ کان مرڻ تائين جدوجهد، فني سفر، نامور ڪردارن جو ذڪر ڪجي ته سندس اڻ کٽ محنت جو حق ادا ئي نه ڪري سگهبو. جيئن ته مرحومه، اسانجي سنڌي فن جي تاريخ جو هڪ اهم باب هئي، جيڪڏهن ڪراچي ٽيليويزن ۽ ثقافتي ادارا، مرحوما جي فني پورهيي تي ڪي پروگرام پيش ڪن، ۽ ڪا سندس ورسي ملهائين، ته اڄ جي ڏسندڙن ۽ فنڪارن کي مرحوما جو فني پورهيو، ڪنهن اسڪول ۽ يونيورسٽي کان گهٽ ڏسڻ ۾ نه ايندو.
زمرو:1940ع جون پيدائشون
زمرو:سنڌي ماڻھو
زمرو:پاڪستاني فلمي اداڪارڻيون
تاولين سنگھ

**تاولين سنگھ** (پنجابي: ਤਵਲੀਨ ਸਿੰਘ؛ انگريزي: Tavleen Singh) (جنم: 1950) ڀارت جي مشهور ڪالم نگار، سياسي نامانگار ۽ ليکڪا آهي. سال 2014 جي ڀارتي عام ڇونڊن ۾ نريندر مودي جي زبردست حامي رهي آهي ۽ ان جي حق ۾ ڪالم ۽ مضمون لکندي رهي هئي پر نريندر مودي جي وزير اعظم ٿيڻ کانپوءِ ان جي پاليسين ۽ منصوبن سان تاولين سنگھ جلد ئي اختلاف جو اظهار ڪيو ۽ ان جي مخالف صحافي جي حيثيت سان مشهور ٿي هئي. نريندر مودي بابت پنهنجي ويچار ۽ نظرين جي تبديل ڪرڻ کانپوءِ تاولين سنگھ سال 2020 ۾ "Messiah Modi: A Tale of Great Expectations" جي عنوان سان هڪ ضخيم ڪتاب لکيو، جنهن ۾ هن وڏي تفصيل سان مودي کان پنهنجي آسَ (اميد) ۽ وري پوءِ پنهنجي بيزاري جا ڪارڻ لکيا آهن.

## سوانح
سال 1950 ۾ مسوري جي هڪ سنگھ خاندان ۾ تاولين سنگھ جنم ورتو هيو. ويلهم گرلز ڪاليج]] کان تعليم حاصل ڪرڻ کانپوءِ سال 1969 ۾ نيو دهلي پولي ٽيڪينڪ منجهان صحافت جو مختصر مدتي ڪورس مڪمل ڪيائين ۽ گڏوگڏ ئي سينٽ بيڊز ڪاليج، شملہ منجهان پنهنجي گريجوئيشن پڻ پوري ڪيائين. ڀارت ۾ تعليم جو سلسلو پورو ڪرڻ کانپوءِ تاولين سنگھ سلائو (انگلستان) جي "ايويننگ ميل" اخبار سان پنهنجي پيشوراڻي زندگي جي شروعات ڪئي. ان اخبار ۾ هن ويسٽ منسٽر پريس/ٽامپسن ٽريننگ اسڪيم جي تحت اڍائي سال گزاريا.

سال 1974 ۾ هيءَ دي اسٽيٽسمين جي ڪالم نگار جي حيثيت سان ڀارت واپس موٽي آئي هئي.تنهنکانپوءِ هيءَ 1982 ۾ هن دي ٽيلي گراف ۾ شموليت اختيار ڪئي جتي هيءَ خاص ڪالم نگار هئي. سال 1985 ۽ پوءِ 1987 ۾ هيءَ لنڊن جي سنڊي ٽائمز جي ڏکڻ ايشيائي ڪالم نگار پڻ رهي آهي. تنهنکانپوءِ تاولين سنگھ فري لانس صحافت ۾ پيرَ رکيا ۽ انڊيا ٽوڊي ۽ دي انڊين ايڪسپريس ۾ ڪلم نگاري شروع ڪيائين.

سال 1990 ۾ پلس چينل جي ديلي بيورو جي سربراهہ بڻجي وئي ۽ ٻہ وڊيو رسالا "پيپل پلس" ۽ "بزنس پلس" پيش ڪيائين. اهڙي ريت اسٽار پلس تي هن "هڪ ڏينهن جيون" نالو سان هندي پروگرام پڻ ڪيا، جيڪو هفتيوار هلدنو هيو. ان سان گڏوگڏ دي انڊين ايڪسپريس ۽ دي هتواد جي آچر جي ڇپائتي ڇاپن ۾ پڻ لکندي رهي هئي. سال 1988 ۾ تاولين سنگھ کي نامياري ناري صحافي لاءِ چميلي ديوي جين ايوارڊ سان نوازيو ويو.

## ذاتي زندگي
تاولين سنگھ جي پهرئين شادي پاڪستان جي اڳوڻو سياستدان، پنجاب پاڪستان جو اڳوڻو گورنر سلمان تاثير سان ٿي هئي ۽ مشهور صحافي آتش تاثير پيدا ٿيو هيس. سلمان تاثير کان الڳ ٿيڻ کانپوءِ هن ڀارت جي معروف صنعتڪار اجت گلاب چند سان شادي ڪئي.

## لکڻيون

* *Kashmir: A Tragedy of Errors*. Viking, 1995. .
* *Lollipop Street: Why India Will Survive Her Politicians*. Viking, 1999. .
* *Fifth Column*. Viking, .
* *Political and Incorrect: The real India, warts and all* . Harpercollins. 2008. .
* *Durbar*. Hachette, 2012. .
* *India's Broken Tryst*. Harpercollins, 2016. 
* *Messiah Modi: A Tale of Great Expectations*, 2020


## حوالا

زمرو:1950ع جون پيدائشون
زمرو:جيئرا ماڻهو
زمرو:هندستاني سک
زمرو:هندستاني ڪالم نگار ناريون
زمرو:ڀارت کان انگريزي ٻولي جا اديب
زمرو:ڀارتي سياسي صحافي
زمرو:جيوت ماڻهو
طاهره سيد

سطی'''
| image = 
| alt =
| caption =
| birth_name =
| birth_date = 1944 
| birth_place = سرگودہ، خوشاب, پنجاب، برطانيا هندستان
| death_date = 
| death_place = [other_names =
| years active = 1968 - late 1990s
| occupation = Television actress, writer
| spouse = رضوان واسطي, ساٿي ٽي وي ۽ فلم اداڪار
| relatives = ماريہ وستي (niece)
}}

طاهر سيد: (اردو: طاہرہ سيد) (پيدائش 1958، لاهور) [1] [خود شايع ٿيل ذريعو] هڪ پاڪستاني غازي ۽ فوڪل ڳائڪه آهي. [2] هن جي ريڪارڊ ۾ اردو، پنجابي، ڪڪري ۽ هارياري ۾ لوڪل گيت شامل آهن.

## شروعاتي زندگي
طاهرہ سيد لاهور ۾ هڪ ڊاڪٽري گهريلوڪار ملڪي پجج ۽ شبير حسين کي جنم ورتو هو، جيڪو جونيئر پنجابي حڪومت جي نمائندي ۽ اديب هو. [1]

سيد پنهنجي ابتدائي تعليم عيسى ۽ مريم جي ڪنوينشن تان حاصل ڪئي جتي هن پنهنجي سينيئر ڪيمبرج جا امتحان پاس ڪيا . هوء لاهور ڪاليج مان فارغ ڪيو، وري پنجاب يونيورسٽي ۾ قانون جو اڀياس ڪيو. [تقاضا گهربل] ايل ايل بي جي حاصلات حاصل ڪرڻ کان پوء، هن انگريزيء ۾ ماسٽرس پروگرام ۾ ون لاء ڪنيئرڊ ڪاليج ۾ داخل ٿيو.

سيد صاحب 12 سالن جي ڄمار ۾، پنهنجي ماء جي مهرباني ڪرڻ شروع ڪيو. اختر حسين پاران سخت 2 سالن کان سخت طبقي موسيقي جي تربيت واري پروگرام بعد، [1] سيد پنهنجي ماء پاران جيوت ۽ غازي ۾ هدايت ڪئي هئي.نذر حسين پنهنجي فائنل استاد، پنهنجي آواز جي ماڊل ۽ ريگگي سيکاريو (ڳئون استعمال ڪندي ڳائڻ).

## موسيقي جي زندگي
سيد پهريون ڀيرو ريڊيو پاڪستان تي 1968-1969 ۾ هوا تي ظاهر ٿيو، ۽ پوء پاڪستان ٽيليويزن تي. "يہ شموع کاڌا نه جيچي"، "چجرجر فاردي نعتير بينا" ۽ "تو ت مين مين هون هون" لکيوپاڪستاني شاعر حفيظ جلندري طرفان لکيل آهي، ڪي هن جا ڪيترائي مقبول گيت آهن. [1] اپريل 1985 ۾ هوء نيشنل جيوگرافڪ ميگزين جي ڪپڙي تي بيٺو.هوء پاڪستان ٽيليويزن لائفائمٽ الائيايف اينڊ انعام ۽ 23 مارچ 2013 تي پاڪستان صدر آصف علي زرداري جي پرفارمنس انعام جي فخر حاصل ڪئي.

سيد فيصلا، پنسلوانيا، فيڊلينڊيا ۾ فيض احمد فيض، جي ايم سيد، ۽ فيض بين الاقوامي فيز ۾ مختلف قسم جي واقعن جهڙوڪ "غازي شام" ۾ "غازي شام" ۾ ڪم ڪرڻ جي ڪوشش ڪئي.

## ذاتي زندگي
سيد پنهنجي وڪيل ۽ طلاق کان 15 سال (1975-1990) کان نيشنل وڪيل نعيم بخاري سان شادي ڪئي هئي. انهن کي ٻه ٻار هئاهوء پاڪستان ۾ معروف شخصيت آهي ۽ ڪڏهن ڪڏهن فن ۽ ادب جي واقعن ۾ ڪڏهن ڪڏهن عام طور تي ڳالهائيندو آهي. [1]
زمرو:پاڪستاني فلمي راڳيندڙ
زمرو:پاڪستاني فيميل سنگرز
زمرو:پنجابي ٻولي جا راڳي
زمرو:پنجابي عورتون
زمرو:پنجابي ماڻهو
زمرو:پنجاب يونيورسٽي جا شاگر
زمرو:جيوت ماڻهو
زمرو:جيئرا ماڻهو
زمرو:لاهوري ماڻهو
زمرو:نگار اعزاز کٽيندڙ شخصيتون
زمرو:وصول ڪندڙ تمغو حسن ڪارڪردگي
زمرو:ويھين صديءَ جون پاڪستاني ڳائڻيون
زمرو:1958ع جون پيدائشون
هما ڀاڀا

هما ڀاڀا جو جنم 1962 تي ٿيو  هوءَ هڪ پاڪستاني نسل جي آمريڪي شهري آهي جيڪا مجسما ٺاهيندي آهي ۽ هيءَ نيويارڪ جي شهر پوفيڪسي ۾ رهندي آهي. هيءَ پنهنجي علامتي شڪلين جي لاءِ سڃاتي ويندي آهي. هما ڀاڀا اڪثر پنهنجي مجسمن ۾ ان مواد جو استعمال ڪندي جنهن ۾ اسٽائرو فوم، ڪارڪ، رٻڙ، ڪاغذ، تار ۽ مٽي شامل آهي. هيءَ ڪڏهن ڪڏهن ٻين ماڻهن جي ڏنل شين کي پنهنجي فن پارن ۾ شامل ڪندي آهي. جهڙي ريت هن پنهنجا ڪيترن ئي مجسمن ۾ ڪانسي جو استعمال ڪيو آهي. هيءَ ڪاغذ تي پڻ پنهنجو ڪم  ايتري ئي مهارت سان ڪندي آهي، هي پينسل ڊرائنگ، فوٽو گرافي ۽ ٻئي پرنٽ ايڊيشن پڻ ٺاهيندي آهي. 
### شروعاتي زندگي ۽ تعليم
هما ڀاڀا جو جنم ڪراچي، پاڪستان ۾ ٿيو هيو، سندس  پيءُ هڪ فنڪار هيو پر هيءَ پروفيشنل طور ڪم ناهي ڪندي. هما ڀاڀا جو گهر فن جي ڪتابن سان ڀريل هجي ٿو، جيڪي سندس ڪيترا ئي پروجيڪٽس ۾ مدد ڏيندا اٿس. هاءِ اسڪول کان ئي هما  ڊرائنگ ۽ پينٽنگ ڪرڻ شروع ڪئي ۽ هڪ پيشيور آرٽسٽ بڻجڻ جي باري ۾ سوچڻ شروع ڪيائين.سال 1981 ۾ تعليم حاصل ڪرڻ جي لاءِ هيءَ آمريڪا جي سفر تي هلي وئي، ڀاڀا  B.F.A. رهوڊ آئلينڊ اسڪول آف ڊزائن (1985) ۾، مصوري جا ڪلاسز وٺڻ جي لاءِ گڏوگڏ پرنٽ ميڪنگ ۾ پڻ ڪم ڪيو.  اتان کان پڙهي نڪرڻ کانپوءِ، هيءَ ٻن سال کانپوءِ پاڪستان واپس موٽِي آئي. سال 1986 ۾ سندس پيءٌ جي مرڻ کانپوءِ، هي آمريڪا ڏانهن واپس هلي وئي  ۽ ڪولمبيا يونيورسٽي ۾ تعليم حاصل ڪرڻ سروع ڪيائين، جتي هن ايم۔ ايف۔اي جي تعليم حاصل ڪئي. (1989)۔   ڪولمبيا ۾ رهڻ مهل، هن ڪينواس جي بدران ڪاٺ ۽ ڌاتو جو استعمال ڪندي چٽسالي (پينٽنگز) ٺاهيون، جنهنڪري هيءَ شڪل، جڳهہ ۽ رنگ جهڙن خاصيتن کي شامل ڪري سگهي. ڪولمبيا ۾ پنهنجي ٻئي سال ۾، هن مصور ميئر وسمان جي سهائتا جي حيثيت سان ڪم ڪيو، جنهن کان هن پيشيور آرٽسٽ بڻجڻ جو طريقو سکيو. سندس گريجوئيشن پوري ٿيڻ کانپوءِ ۽ نيٽ ورڪ سان پيشيوراڻا رابطا ٺاهڻ ۽ فن جي دنيا ۾ ماڻهن سان ملڻ کانپوءِ به ان لاءِ ڪم کي جاري رکيو.
هما ڀاڀا 2002 تائين نيويارڪ شهر ۾ رهائش ڪئي تنهنکانپوءِ  هيءَ پوفڪيسي هلي وئي، جتي هي هينئر رهندي آهي ۽ ڪم ڪندي آهي.۔   هيءَ پنهنجي مڙس جيسن فاڪس سان گڏ رهندي آهي، جيڪو پڻ هڪ آرٽسٽ آهي، ۽ جنهن سان سندس شادي 1990 ۾ ٿي هئي.

## حوالا

زمرو:1962ع جون پيدائشون
زمرو:جيئرا ماڻهو
زمرو:جيوت ماڻهو
سبيتري چيترجي

**ساوتري چيترجي**، **سبيتري چيترجي**،() جو جنم 22 فيبروري 1937 تي ٿيو. هيءَ هڪ ڀارتي اداڪارڻ آهي، جيڪا بنگالي ٿيٽر ۽ سينيما ۾ پنهنجو ڪم جي لاءِ مشهور آهي. سندس ڪيريئر جو زمانو 60 سال کان وڌيڪ آهي. ۔ هوءِ ٻہ ڀيرا BFJA ايوارڊز ماڻيندڙ اداڪارڻ آهي. سال 1999 ۾، کيس بنگالي ٿيٽر ۾ اداڪاري ڪرڻ تي سنگيت ناٽڪ اڪيڊمي ايوارڊ ڏنو ويو هيو. سال 2013 ۾، کيس حڪومت اولهه بنگال پنهنجو سڀ کان وڏو ايوارڊ ڏنو هيو. بنگا ڀوشن 2014 ۾، هندستان جي حڪومت کيس پنهنجو ملڪ جو سڀ کان وڏ شهري ايوارڊ پدم شري سان پڻ نوازيو هيو. هيءَ برٽش انڊيا (هاڻي بنگلا ديش ۾)، ڪوميلا ۾ پيدا تي هئي. هندستان جو وهاڱو تحت بنگال جي ورهاست دوران، کيس ڪولگئي ۾ ٽولي گنج ۾ موجود پنهنجي وڏي عمر جي، شادي ٿيل ڀيڻ جي گهر حفاظت جي لاءِ موڪليو ويو هيو. ننڍڙي ڄمار کان ئي کيس ڀان بنرجي ڏٺ هيو، جنهن کيس پنهنجي ناٽڪ (ڊرامو( نتون آهدي ۾ هڪ ڪردار نڀائڻ جي لاءِ اتر سرتي گروپ ٿيٽر ۾ آڇ ڪئي هئي.

### شروعاتي زندگي ۽ پس منظر
سبيتري 1937 ۾ هاڻوڪي بنگلا ديش جي ضلعو ڪوملا جي هڪ ننڍڙي شهر ڪمالپور ۾ جنم ورتو هيو، ڏهہ ڀينرن منجهان هيءَ سمورين کان ننڍي آهي. سندس پيءُ ساشاڌر چترجي هندستاني ريلوي ۾ اسٽيشن ماستر جي حيثيت سان ڪم ڪندو هيو. بنگال جي ورهاست مهل، نوجوان سيبتري کي ڪولڪتا ڀرسان ٽولی گنج ۾ رهندڙ پنهنجي وڏي، ۽ پرڻيل ڀيڻ جي گهر، جيڪو ڪولڪتا ۾ فلم سازي جو مرڪز هيون، ڏانجهن حفاظت جي لاءِ موڪليو ويو هيو. ٽولي گنج ۾ پرورش ملڻ کانپوءِ کيس گهڻي ريت ان وقت جي فلمسٽار کي ڏسڻ جو موقعو ملندو رهندو هيو. 

### فلمي ڪيريئر
جڏهن سبيتري چيترجي ڏهون ڪلاس ۾ پڙهندي هئي، تڏهن کيس تجربيڪار اداڪار ڀنو بنرجي ڏٺو جنهن کيس اوڀر پاڪستان (هاڻي بنگلاديش) کان ايندڙ مهاجرن تي ٺهندڙ اترسراٺي گروپ ٿيٽر جو ڊرامو، نتن احدي ۾ هڪ ڪردار نڀائڻ جي لاءِ سائن ڪيو. ان ڊرامي جي هدايتڪاري ڪانو بنرجي ڪئي هئي. سبيتري ان ڊرامو جي فلمي ورزن ۾ پڻ ڪم ڪيو جيڪو 1953 ۾ رليز ٿيو هيو. هن اترا ڪمار اداڪارڻ سهجتري (1951) ۾ اگراوت جي هدايتڪاري ۾ ٺهندڙ وڏي اسڪريننگ جي سروعات ڪئي ۽ سڌير مکرجي جي ڪاميڊي فلم پاشرباري (1952) ۾ پهرئين ناري مکيا ڪردار طور تي نظر آئي، جيڪا باڪس آفس تي هڪ وڏي ڪاميابي هئي. 

## حوالا

## ٻاهريان ڳنڍڻا
* 

زمرو:1937ع جون پيدائشون
زمرو:جيئرا ماڻهو
زمرو:فن ۾ پدما شري حاصل ڪندڙ
زمرو:ويهين صدي جون ڀارتي اداڪارائون
زمرو:ڀارتي اسٽيج اداڪارائون
زمرو:ڀارتي فلمي اداڪارائون
زمرو:بنگالي سئنيما ۾ اداڪارڻيون
زمرو:جيوت ماڻهو
شائينا نانا چوداساما

**شائينا نانا چوداساما** هڪ هندستاني فيشن ڊزائنر، سياستدان ۽ سماجي ڪارڪن آهي، سندس جنم 1 ڊسمبر 1972 تي ٿيو هيو. شائينا اين سي جي نالو سان هيءَ گهڻو مشهور آهي، سندس تعلق ممبئي کان آهي. هيءَ هڪ اڳوڻي ​​شيرف (پوليس واري) جي ڌيءُ آهي.
شائينا هندستاني فيشن انڊسٽري سان ساڙي (ساڙهي) جي مختلف طريقن سان پائڻ جي ڪري مشهور آهي، اهو ئي سبب آهي تہ کيس 'ڪوئیي آف ڊريپس' جو لقب مليو آهي. هن ساڙي ٻڌڻ جا 54 طريقا متعارف ڪرايا آهن.
سندس نالو گنيز بڪ آف ورلڊ رڪاڊ ۾ تيز ترين ساڙهي ٻڌڻ جي سبب سان شامل ٿيو آهي. هيءَ 2004 ۾ سياست ۾ داخل ٿي، ۽ ڀارتيا جنتا پارٽي (پي جي پي)
۾ شامل ٿي. هيءَ بي جي پي جي قومي ترجمان، بي جي پي جي قومي ايگزيڪٽو ڪائونسل جي ميمبر ۽ بي جي پي جي مهاراشٽرا يونٽ جي خزاچي جي عهدن تي رهي آهي. شائنا پنهنجي چيريٽي فيشن شوز ۽ ٻن اين جي اوز 'آءِ لو ممبئي' ۽ 'جينٽس انٽرنيشنل' جي ذريعي پڻ سماجي ڪمن ۾ شامل آهي. هڪ زائفان سياستدان جي حيثيت سان، هيءَ گهڻي ريت ٽيليويزن بحثن ۾ بي جي پي جي نوجوان ۽ ناري ساٿي چهرو جي طور سامهون آڻي ويندي آهي.

### ذاتي زندگي
شائينا 1 ڊسمبر 1972 تي بمبئي (هاڻي ممبئي) جي مالابار هِل ۾ نانا چوداساما ۽ منيرا چوداساما جي گهر ۾ جنم ورتو هيو. هن پاران سال 1989 ۾ ڪوئين ميري اسڪول ، بمبئي کان تعليم حاصل ڪئي. ۽ 1993 ۾ سينٽ زاويرس ڪاليج، بمبئي کان پوليٽيڪل سائنس ۾ بيچلرآف آرٽس جي ڊگري حاصل ڪئي اٿس.  جڏهن هيءَ ڪاليج هئي تہ وڪيل بڻجڻ چاهيندي هئي، پر هيءَ فيشن ڊزائننگ ڏانهن گهڻو دلچسپي وٺڻ اهو ئي ڪارڻ آهي تہ گريجوئيشن ڪرڻ کانپوءِ، هن پاران فيشن انسٽيٽيوٽ آف ٽيڪنالاجي، نيویارڪ منجهان فيشن ڊزائننگ ۾ اسوسيئيٽ ڊگري حاصل ڪئي آهي.
شائينا جو پيءُ ناناچوداساما، بمبئي جو اڳوڻو​ ​شيرف (پوليس اهلڪار) آهي.سندس پيءُ سوراشٽر سان تعلق رکندڙ هڪ هندو راجپوت آهي، جڏهن تہ سندس ماءُ دائودي بوهرا مسلم خاندان منجهان آهي. سندس ڀيڻ جي شادي هڪ مسلمان مرد سان جڏهن تہ سندس پنهنجي شادي مارواڙي جين ماڻهوءَ سان ٿيل آهي. مختلف مذهبي گهراڻن ۽ برادري جو حصو هجڻ جي سبب، سندس ڪٽنب پريوشن، ديواليي، عيد ۽ ڪرسمس جهڙا سمورا مذهبي ميلا ملهائيندو آهي.  شائينا جي شادي منيش منوت سان ٿي هئي هي ءَ هڪ ڀيرو ان سان اسڪول ۾ ان مهل ملي هئي جڏهن هيءَ تيرنهن سال ڄمار جي هئي ۽ ڇهہ سال جي تعلق کانپوءِ ٽيويهہ سال جي عمر ۾ ان سان شادي ڪري ڇڏيائين. شائينا پنهنجي پيشي، سياست ۽ سماجي ڪمن ۾ چڱي طريقي سان حصو وٺڻ ۾ ڪامياب آهي. هوءَ ممبئي ۾ پنهنجي ڪٽنب ۽ ٻن ٻچن، شانيا ۽ ايان سان گڏ پنهنجي مڙس سان رهندي آهي.

### ڪيريئر
شائينا فيشن ڊزائن سان گڏوگڏ سياست ۾ پڻ پنهنجو ڪيريئر بڻائي رهي آهي. سندس مطابق فيشن ڊزائن سندس پيشو آهي جڏهن تہ سياست سندس جون جنون آهي. 

## حوالا

زمرو:1972ع جون پيدائشون
زمرو:جيئرا ماڻهو
زمرو:هندستاني سماجي ڪارڪن ناريون
زمرو:جيوت ماڻهو
ليسوٿو

**ليسوٿو**  جو سرڪاري نالو ليسوٿو جي بادشاھت آھي. اھو سائوٿ آفريڪا ملڪ جي اندر ھڪ انڪليو آھي. ويٽيڪن سٽي ۽ سان مارينو کان پوء ھي دنيا جو آبادي جي لحاظ کان ٽيون ننڍو ملڪ آھي جنھن جي چوڌاري صرف ھڪ ملڪ، ڏکڻ آفريڪا جون حدون آهن. پکيڙ **30,355** چورس ڪلوميٽر آهي ۽ آبادي **20,31,348** آھي. ملڪ جو گاديءَ جو هنڌ ماسيرو آهي. شروع ۾ ھي ملڪ برطانوي ڪالوني ھيو ۽ ان جو نالو باسوٽولينڊ ھيو ۽ 4 آڪٽوبر 1966ع ۾ آزاد ٿيو. ھي ملڪ ھاڻي خودمختيار ۽ گڏيل قومن جي اداري، ڪامن ويلٿ ۽ سدرن آفريڪن ڊولپمينٽ ڪميونٽي جو رڪن آهي. ليسوٿو جي معنيَ آهي سيسوٿو ٻولي ڳالھائيندڙن جي سرزمين آھي.

## حوالا

زمرو:ملڪ
زمرو:ليسوٿو
زمرو:آفريڪا جا ملڪ
زمرو:زمين بند ملڪ
زمرو:ڏاکڻي آفريڪا جا ملڪ
زمرو:گڏيل قومن جا ڀاتي ملڪ
زمرو:آفريڪي يونين جا رڪن ملڪ
زمرو:دولت مشترڪه جون رڪن قومون
ڀارت ۾ ڪوروناوائرس مهاماري 2020

ڀارت ۾ 2019–20 ڪوروناوائرس مها وبا جو پهريون مريض 30 جنوري 2020 تي سامهون آيو. هيءَ بيماري چين کان سموري دنيا ۾ پکڙي آهي. ڀارت ۾ وزارت صحت ۽ خانداني ڀلائي، حڪومت هند ان جي مڪمل نگراني ڪري رهي آهي ۽ وقتائتيون هدايتون جاري ڪري رهي آهي. وزارت صحت جي ويب سائٽ جي مطابق هينئر تائين ڪل ٻارنهن لک اُنٽيهہ هزار ٽي سئو ٽريهٺ (12,29,363) ماڻهن جي اسڪريننگ ٿي چڪي آهي جن ۾ 111 ماڻهو ڪورونا کان متاثر ٿيل مليا ۽ 2 جي موت ٿي چڪي آهي.

هينر تائين دهلي، هريانا، ڪرناٽڪا، مهاراشٽر ۽ اتر پرديش، ۾ ان بيماري جو اثر گهڻو ڏسڻ جي لاءِ مليو آهي، جنهن جي بنياد تي وبائي بيمارين جو ايڪٽ، 1897 نافذ ڪيو ويو آهي. ڪيترائي تعليمي ادارا بند ٿي چڪا آهن.۔راند، ثقافتي ۽ تعليمي تقريبون ڪينسل ڪيون ويون آهن.اهڙِ ريت ڀارت فلهال سمورن پرڏيهي پائنڌيئڙن جي آمد تي پابندي لڳائي ڇڏي آهي، ڇو تہ ڪورونا کجا گهڻا مريض ٻاهر کان آيا آهن۔
## حوالا

زمرو:ڀارت
زمرو:ايپيڊميولوجي
زمرو:ملڪ ۽ علائقو جي لحاظ کان ڪورونا وائرس مها وبا، 2019-20
مڊگاسڪر

**مڊگاسڪر** جو سرڪاري نالو جمهوريه مڊگاسڪر آهي. اوڀر آفريڪا جي ساحلي ڪناري کان 400 ڪلوميٽرن جي فاصلي تي ھندي سمنڊ ۾ واقع ھڪ وڏي ٻيٽ ۽ ڪيترن ئي ننڍڙن ٻيٽن تي مشتمل ھن ملڪ جو پراڻو نالو مالاگاسي ھيو.

## تاريخ

ھي ملڪ عظيم کنڊ گوندوانا جو حصو ھيو ۽ ڏکڻ ايشيا پڻ ان وقت ساڳي کنڊ ۾ ھيو. زميني تبديلين سان اھو عظيم کنڊ ٽٽي ويو ۽ 8 کان 9 ڪروڙ سال اڳ مڊگاسڪر اتان ڌار ٿي ھڪ علحده ٻيٽ ٿي ويو. ھن ٻيٽ تي انساني آبادي جي شروعات 350 ق م ۽ 550ع جي دوران انڊونيشيا مان آسٽرونيشيائي ماڻھن جي ٻيڙن تي چڙھي اتي پھچڻ سان ٿي. ان وقت جا انڊونيشيا جا ماڻھو ھندو ۽ ٻڌ مذھب ۽ مقامي ثقافت سان تعلق رکندڙ ھئا. نائين صدي عيسويءَ م اوڀر آفريڪي بانٽو ٻولي ڳالهائيندڙ موزمبيق وارو سامونڊي لنگھ پار ڪري مڊگاسڪر ۾ داخل ٿي انھن پراڻن ماڻهن سان رلي ملي ويا ۽ ٻين نسلي گروهن جو پڻ اچڻ جاري رھيو. ارڙھين صدي عيسويءَ تائين ھن سرزمين تي سياسي سماجي اتحادن جا راڄ ٿيندا رھيا ۽ اوڻوھين صدي م ھي سرزمين مڊگاسڪر جي بادشاھت ھيٺ متحد ٿي ۽ اھو شاھي راڄ 1897 تي فرانس جي قبضي سان پورو ٿيو ۽ ھن ٻيٽ کي فرينچ بيٺڪن واري ايمپائر جو حصو بڻايو ويو. 1960ع م ھن ملڪ فرانس کان آزادي ماڻي. نئين رياست پوء ريپبلڪ وارن چئن آئيني دؤرن مان گذري ۽ 1992ع کان انتاناناريوو جي گادي مان ٿيندڙ حڪومت ھيٺ آئيني جمھوريت قائم آهي. 2009ع ۾ سياسي تحريڪ ھلي جنھن ذريعي صدر مارڪ راوالومانانا کان استعفي ورتي وئي ۽ مارچ 2009 ۾ صدارت آندري راجوئيلينا کي منتقل ٿي. 2013 ۾ ھتي عام چونڊون ٿيون ۽ 2014ع ۾  ھيري راجائونارمامپيانينا ملڪ جو نئون صدر ٿيو.
## معيشت
گڏيل قومن مطابق مڊگاسڪر جو شمار انھن ملڪن ۾ ٿئي ٿو جن تمام گھٽ ترقي ڪئي آهي. ملڪن ۾ ٿئي ٿو ملڪ جي معيشت زرعي آھي ۽ سياحت پڻ ملڪ جي آمدني جو وڏو ذريعو آهي

## حوالا

زمرو:مڊگاسڪر
زمرو:ملڪ
زمرو:آفريڪا جا ملڪ
زمرو:ٻيٽ وارا ملڪ
زمرو:ماڊاگيسڪر جا ٻيٽ
زمرو:اوڀر آفريڪا جا ملڪ
زمرو:گڏيل قومن جا ڀاتي ملڪ
زمرو:هندي وڏي سمنڊ جا ٻيٽ
قطر ۾ عورتون

**قطر ۾ عورتون** مليل جليل موقف رکندڙ آھن. قطر جي ھڪ جدید عرب ملڪ ھجڻ سان ھتي جي عورتن کي ڪيترائي حق مليا آھن ، جنھن ۾ تعلیم جو حق ۽ ملازمت جو حق شامل آھي۔ ان کان علاوه ملڪ جون عورتون باضابطه راند جي مقابلن ۾ بہ حصا وٺنديون آھن. تنھن ھوندي به عورتن تي اڃان ڪافي پابنديون آھن

## اڪيلي سر سفر تي پابندي

قطر خلیج تعاون ڪونسل  (جي سي سي) ۾ شامل واحد ملڪ آهي جتي اڃا تائين عورتن جي لاءِ مرد جي سرپرستي جو قانون نافذ عمل آھي ۽ جنھن مطابق 25 سال کان گھٽ عمر جي عورت يا ڇوڪري پنھنجي سرپرست مرد کان بغیر ٻاھرين ملڪ ۾ سفر نہ ڪري سگھندي آھي اھا پابندي اسلام جي وھابي تحريڪ جي تعليم کان متاثر ٿيندي لڳائي وئي آهي 
ان جي ابتڙ سعودي عرب بہ جولائي 2019ع ۾ پنھنجي ملڪ ۾ نافذ عورتن ۽ ٻارن جي سرپرستي  متعلق قانون ۾ ترميم ڪري ان قسم جي پابندي ختم ڪري ڇڏي آهي. ھاڻي سعودي عرب ۾  21 سال کان وڌيڪ عمر جي مرد  يا عورت کي پنھنجي سرپرست جي اجازت  کانسواءِ بہ سفر ڪرڻ جي اجازت آهي.

## راندين ۾ عورتن جي شرڪت

قطر ۾ عورتن جي راندين جا کوڙ مقابلا ٿين ٿا، جن ۾ عورتن جا میراٿن بہ شامل آھي، جنھن ۾ ملڪ جون کوڙ عورتون بھرو وٺنديون آھن۔  قطري عورتون عالمي سطح تي بہ راند ۽ تفریحي مقابلن ۾ حصا وٺن ٿيون۔ قطر جي اسماء الثاني  قطب شمالي ۾ اسڪائنگ ڪري ھڪ نئي تاریخ رقم ڪئي آھي، جيڪو ڪافي ملڪن جي عورتون اڃا تائين بہ نہ ڪري سگھيون آھن۔ اسماء ملڪ جي فیشن شوز ۾ بہ حصا وٺي چڪي آھي.

## سفارتي محاذ ۾ عورتن جي شرڪت

شیخ علیا احمد ڌيءَ سیف الثاني گڏيل قومن جي اداري ۾  قطر جي مستقل نمائندي طور مقرر ٿي۔ جيڪا ان عھدي تي فائز ٿيڻ واري قطر جي پھرين عورت آھي۔ اھا ھڪ سفارتي گھراني سان تعلق رکي ٿي ۽ ان جي پنھنجي تعلیم قطر ۽ لندن ۾ حاصل ڪئي آهي.

## ووٽ جو سياسي حق

ھن ملڪ ۾ مردن وانگر عورتن کي بہ ووٽ ڏيڻ جو حق تسليم ڪيل آهي ء ان لاءِ عمر جو شرط مرد ۽ عورت جو ساڳيو آهي. اھو حق کين 1999 کان ڏنو ويو آهي.

## روزگار جو حق

عرب دنيا م مزدوري ۾ شرڪت جو حق قطر ۾ ٻين عرب ملڪن جي ڀيٽ ۾ وڌيڪ ڏنل آھي.  پر انھن جي مردن سان گڏ ڪم م  شرڪت تمام محدود آھي ۽ عورتون ٻاھر نڪرڻ وقت مخصوص لباس پائنديون آھن جن ۾ ابايو شامل آهي.

## حوالا
زمرو:عورتون بلحاظ ملڪ
ملاوي

**ملاوي** (Malawi) جو سرڪاري نالو جمهوريا ملاوي آهي. اھو ڏکڻ-اوڀر آفريڪا جو هڪ خشڪي سان گھيريل ملڪ آھي، جنھن جو پراڻو نالو "نياسالينڊ" هو. ان جون سرحدون اولھه ۾ زيمبيا، اتر ۽ اتر-اوڀر ۾ تنزانيا، اوڀر، ڏکڻ ۽ ڏکڻ-اولھه ۾ چوڌاري موزمبيق سان ملن ٿيون. ملڪ جي پکيڙ 1,18,484 چورس ڪلوميٽر آهي، جنھن جو ٽيون حصو ملاوي ڍنڍ ۾ شامل آھي. ملڪ جي آبادي سال 2018ع جي تخميني مطابق 18,143,217 ھئي. ملڪ جو گاديءَ جو هنڌ ليلونگوي آهي جيڪو ملڪ جو سڀ کان وڏو شهر پڻ آھي. ملڪ جا ٻيا وڏا شھر ترتيبوار بلنٽائر، مزوزو ۽ چوٿون وڏو شھر زومبا آھي، جيڪو ملڪ جو پراڻو گادي جو هنڌ هو. لفظ، "مالاوي"، "ماراوي" جي بگڙيل صورت آهي جيڪو نيانجا ماڻھن جو پراڻو نالو آهي، جيڪي ھن سر زمين جا پراڻا رھاڪو آھن. ھتان جا ماڻھو دوستي ۾ مشھور آھن تنھنڪري ھن ملڪ کي "آفريڪا جو گرمجوشي وارو دل" سڏبو آهي.

## تاريخ
ڏھين صدي عيسويءَ ۾ بانٽو ٻولي ڳالهائيندڙ ماڻھو ھن ملڪ ۾ آباد ٿيا. سال 1891ع ۾ برطانيا ھن ڌرتيءَ تي قابض ٿيو. ھي ملڪ گڏيل بادشاھت جي نياسالينڊ نالي ھڪ پروٽيڪٽوريٽ بڻيو، جيڪو بعد ۾ سال 1953ع ۾ ھڪ نيم خودمختيار رھوڊيشيا ۽ نياسالينڊ جو وفاق بڻيو. سال 1963ع ۾ اھو وفاق ٽٽي ويو. سال 1964ع ۾ ھي ملڪ برطانيه کان آزاد ٿيو ۽ ملڪ جي رياست جي سربراهي ملڪه ايلزبيٿ ٻين وٽ ئي رھيو، پر ٻن سالن بعد ملڪ ريپبلڪ يا جمهوريه بڻيو. آزادي بعد ھي ملڪ صدر ھيسٽنگس باندا جي قيادت ۾ مطلق آمريت واري ھڪ جماعتي رياست بڻجي ويو جيڪو سال 1994ع تائين ملڪ جو صدر رھيو. ھن ملڪ ۾ ھاڻي جمھوري ڪثير الجماعتي حڪومت آهي، جنھن جو سربراھه ملڪ جو چونڊيل صدر، پيٽر موتاريڪا آھي.

## معيشت
ھن ملڪ جي انساني ترقي جي اشاريي جي شرح دنيا جي ملڪن جي ڀيٽ ۾ تمام گھٽ آهي. ملڪ جي معيشت زرعي آھي ۽ ملڪ جي آبادي جو وڏو حصو ٻھراڙيءَ ۾ رھي ٿو جنھن ۾ تيزي سان واڌ ٿيندي پئي اچي. ھي ملڪ معاشي ترقي لاءِ گھڻي ڀاڱي پرڏيھي قرض تي مدار رکندڙ آھي ۽ سال 2000ع کان ان قرض کڻڻ م گھٽتائي طرف وڌي رهيو آهي.

## حوالا

زمرو:ملاوي
زمرو:ملڪ
زمرو:آفريڪا جا ملڪ
زمرو:اڳوڻيون بادشاهتون
زمرو:زمين بند ملڪ
زمرو:اوڀر آفريڪا جا ملڪ
زمرو:گڏيل قومن جا ڀاتي ملڪ
زمرو:ڏکڻ اوڀرين آفريڪا جا ملڪ
زمرو:آفريڪي يونين جا رڪن ملڪ
زمرو:دولت مشترڪه جون رڪن قومون
زمرو:سواحلي ٻولي ڳالھائيندڙ ملڪ ۽ علائقا
سانوڻ فقير

سانوڻ فقير (وفات 1918 ع) ھو هڪ ڪلاسيڪل سنڌي شاعر هو جيڪو سنڌي ٻوليء جي شعر کي پڙهي ٿو "بيت". سندس "بيتن" وڏي ڊيگهه هئا. سانوڻ فقير خاصخيلي قبيلي سان تعلق رکندڙ هو ۽ 1857-1870ع ۾ نندو شھر (بدين ضلعي) جي ويجهو ڳوٺ ۾ شھداد خاصخيلي ۾ پيدا ٿيو.

سانوڻ، ڏينهن جو مال چاريندو هو ۽ رات جو ڪچهرين ۾ ٻين شاعرن جابيت چوندو هو، پر اڃا پنهنجا بيت نه چيا هئائين. سانوڻ فقير جي شاعريءَ جي شروعات بابت مختلف روايتون رائج آهن.جن مان ڪن موجب سانوڻ فقير ويجهن عزيزن جي وفات جي غم سببان بيت چيا ۽ ٻين موجب کيس مجاز جي مهميز آئي ۽ هن شاعري شروع ڪئي.

هڪ روايت موجب سانوڻ فقير، ڇپني واري ڏڪار جي ٻئي سال

سانوڻ فقير جا ڪيترا شاگرد ٿيا، جنمان مولا بخش خاصخيلي، صديق فقير، بچايو فقير رند، توڏو فقير مري، علي خانڪورائي مشهور آهن.

سانوڻ فقير سان بيتن ڏيڻ وقت ڪاني (نڙ) وڄائيندڙن ۾ موسو خاصخيلي (ڳوٺ ڪنڊڙي)، کٻڙ خاصخيلي (اکين کان وڏو)، فقير گلو اوٺاري (بدين)، سندس ساٿاري هوندا هئا.

## حوالا



زمرو:1918ع جون فوتگيون
زمرو:بدين ضلعو کان ماڻهو
زمرو:سنڌي ادب
زمرو:سنڌي اديب
زمرو:سنڌي شاعر
زمرو:سنڌي شاعري
زمرو:سنڌي شخصيتون
زمرو:سنڌي ماڻھو
مغربي صحارا

**مغربي صحارا** يا **اولھ صحارا**  عربي ۾  **الصحراء الغربيه**  اتر ۽ اولھ آفريڪا جي مغرب واري خطي ۾ واقع ھڪ تڪراري علائقو آهي جنھن جي پکيڙ 2,66,000 چورس ڪلوميٽر آهي جنھن مان ڪجهه حصي تي صحراوي عرب ڊيموڪريٽڪ ريپبلڪ جي نالي سان قائم آهي جيڪا ھڪ خودساخته اعلانيل ريپبلڪ يا ملڪ آھي. ھن تڪراري علائقي جو باقي  حصو مراڪش جي اختيار ۾ آهي. ملڪ دنيا جي ڇڊي آبادي وارن وڏن ملڪن ۾ شامل آھي جنھن جو وڏو علائقو ريگستاني ۽ ميداني آھي. علائقي جي ڪل آبادي اٽڪل پنج لک آهي. جنھن مان آبادي جو وڏو حصو خطي جي سڀ کان وڏي شھر لعيون ۾ رھي ٿو.

## تاريخ

ويھين صديءَ تائين ھي خطو اسپين جي قبضي ۾ رھيو. مراڪش جي مطالبي تي 1963ع کان وٺي ھي علائقو گڏيل قومن جي غير خودمختيار ملڪن جي فھرست ۾ شامل آھي.  ان فھرست ۾ ھي علائقو آبادي ۽ پکيڙ ۾ سڀ کان وڏي ۾ وڏو ملڪ آهي. 1965 م گڏيل قومن جي جنرل اسيمبلي ھڪ قرارداد ذريعي اسپين کان مطالبو ڪيو ھو تہ مغربي صحارا جي بيٺڪيت واري حيثيت ختم ڪري1966 ۾ جنرل اسيمبلي ھڪ ٻي قرارداد وسيلي اسپين کان اتي حق خوداراديت لاءِ ريفرينڊم ڪرائڻ جو مطالبو ڪيو1957ع کان مراڪش ھن علائقي جو دعويدار ھيو پر اھو اسپين جي قبضي ۾ ھيو. 1975 ۾ اسپين ان تان پنھنجو انتظامي اختيار ختم ڪري ڇڏيو ۽ مراڪش ۽ موريطانيا جي گڏيل انتظام جي حوالي ڪيو. جنھن سان انھن ٻنھي ملڪن جي فوج ۽ مقامي ماڻھن جي  صحاروي قومي تحريڪ واري جماعت پوليساريو فرنٽ وچ ۾ جنگ ڇڙي وئي. قومي تحريڪ جي ان جماعت صحاروي عرب ڊيموڪريٽڪ ريپبلڪ قائم ڪري ان جي جلاوطن حڪومت الجيريا جي شھر تندوف مان ھلائي رھي آھي. موريطانيا 1979ع ۾ ھن علائقي جي دعوا تان ھٿ کڻي ويو باقي ھن علائقي جو ڪافي حصو مختلف شھرن ۽  قدرتي وسيلن سميت مراڪش جي اصل اختيار ۾ آهي. گڏيل قومن پوليساريو فرنٽ کي صحاروي ماڻھن جي جائز نمائنده ڪندڙ تنظيم تسليم ڪيو آهي صحاروي ماڻھن جي حق خوداراديت جي مطالبي تي اڃان قائم آهي
. 1991ع م گڏيل قومن جي مدد سان جنگبندي جو معاھدو عمل ۾ آيو جنھن بعد ھن خطي جو ٻہ ڀاڱي ٽي حصو مراڪش جي حڪومت جي اختيار ۾ آهي جنھن جي حمايت آمريڪا ۽ فرانس ڪري ٿو باقي حصو  الجيريا جي تعاون سان قائم صحاروي عرب ڊيموڪريٽڪ ريپبلڪ جي اختيار ۾ آهي. روس ان معاملي ۾ غيرجانبدار رھيو آھي. پوليساريو فرنٽ جي ريپبلڪ کي 46 ملڪ تسليم ڪري چڪا آھن ۽ ان کي آفريڪي يونين ۾ پڻ رڪنيت ملي چڪي آهي. مسلمان ملڪن جي اڪثريت ۽ عرب ليگ مراڪش جي دعوا کي تسليم ڪن ٿا . 1984 ۾ آفريڪي يونين صحاروي عرب ڊيموڪريٽڪ ريپبلڪ کي ھڪ ملڪ جي حيثيت ۾ تسليم ڪيو ۽ ان کي ان حيثيت سان رڪنيت ڏني تہ مراڪش احتجاج ڪندي آفريڪي يونين مان نڪري ويو. 30 جنوري 2017 ۾ مراڪش يونين ۾  ان تنازعي جي پرامن حل واري يونين جي موقف جي ڪري واپس شامل ٿي ويو.

## حوالا

زمرو:آفريڪا
زمرو:جاگرافي آفريڪا